Спомен Домот АСНОМ во Кочани е граден во раните осумдесети години на минатиот век. Според функцијата, требаше тоа да бидат простории во кои свое место под сонцето ќе најдат најразлични институции, друштва, здруженија на граѓани и организации. Сместен е на ридско место, од кое се пружа прекрасен панорамски поглед на градот и околината.

Централното место во Домот му припаѓа на Салата, изградена со стандарди потребни за изведување на било каква сценска претстава.

Неговат функција беше делумно остварена преку работат на Пионерскиот Дом, градската библиотека и Музичкото училиште. Во овој Дом, свое место имаа и Клубот за народна техника „Никола Тесла“. Низ годините на транзицијата, Пионерскиот Дом престана да функционира, Библиотеката се пресели во нови простории, а Народна техника и аматерскиот клуб исто така престанаа да функционираат.

Денес, овој широк простор во најголем дел го користат Правниот факултет, Музичкото училиште и Радио Кочани. Просторија за проби користи и фолклорниот ансамбл „Руен“. Останатите простории, во текот на изминатите години беа дом на разни фолклорни, музички, невладини и други здруженија и друштва, но денесе напуштени, руинирани, оставени безмилосно на забот на времето, нудејќи грда слика и спомен на едно минато.

Координати на просториите кои се дел од комплексот СПОМЕН ДОМ АСНОМ

**Кочани**

41.918196, 22.413458